Sanksionet e reja amerikane përfshijnë institucionet kryesore financiare të Rusisë
Vendet aleate nuk vendosën ta përjashtojnë Rusinë nga sistemi i transfertave bankare SWIFT, apo të ngrenë sanksione ndaj zotit Putin personalisht
Presidenti Joe Biden dënoi atë që e quajti një sulm “të paprovokuar dhe të pajustifikuar” ushtarak ndaj Ukrainës dhe vendosi një raund tjetër sanksionesh ndaj Moskës. Siç njofton korrespondentja e Zërit të Amerikës, Patsy Widakuswara, NATO ka vendosur në gatishmëri të lartë rreth 150 mijë forca ushtarake dhe udhëheqësit e NATO-s marrin pjesë sot në një takim virtual për të diskutuar hapat e mëtejshme. Kievi vazhdoi të goditet të premten nga raketat, ndërsa një pjesë e popullsisë është strehuar në tunelet e sistemit hekurudhor të kryeqytetit. Autoritetet thanë se forcat ruse janë afruar dhe synojnë rrëzimin e qeverisë ukrainase. Presidenti ukrainas Volodymyr Zelenskyy u bëri thirrje qytetarëve të marrin armët. Ai bisedoi të enjten me Presidentin Joe Biden, i cili u koordinua me udhëheqësit e G-7ës për të vendosur sanksione të reja ndaj Moskës. tha Presidenti Biden. Paketa më e fundit përmban sanksione për elitat ruse, borxhin kombëtar dhe 13 korporata ruse, kufizime ndaj eksporteve të teknologjisë amerikane për ushtrinë ruse, si dhe sanksione ndaj institucioneve kryesore financiare të Rusisë. , thotë Heidi Crebo-Rediker, nga Këshilli i Marrëdhënieve me Jashtë. Sanksione iu vendosën edhe Bjellorusisë, një vend aleat i Kremlinit që zhvilloi stërvitje të përbashkëta ushtarake me Rusinë për t’i ushtruar presion Ukrainës. Shtetet e Bashkuara dhe vendet aleate nuk vendosën ta përjashtojnë Moskën nga sistemi bankar SWIFT, një rrjet financiar kyç që ndërlidh mijëra banka në mbarë botën dhe nuk vendosën sanksione ndaj zotit Putin personalisht. Sidoqoftë, këto opsione janë ende të mundshme. 69% e amerikanëve mbështesin sanksione të mëtejshme ndaj Rusisë, sipas një ankete të agjensive Reuters dhe Ipsos. Megjithatë, 62% e amerikanëve janë kundër dërgimit të forcave amerikane për të mbrojtur Ukrainën, gjë për të cilën Presidenti Biden është zotuar se nuk do të ndodhë. , thotë Keir Giles, nga organizata “Chatham House”. Të enjten, Shtetet e Bashkuara dërguan 7 mijë forca ushtarake në Gjermani në formë garancie për vendet aleate në NATO, krahas mijëra forcave të tjera të dislokuara rishtazi në Poloni dhe Rumani. Ndërkaq, mbi 100 avionë luftarakë të NATO-s dhe rreth 150 mijë forca janë vendosur në gatishmëri të lartë.